CELEX: 62018TN0299
Language: sk
Date: 2018-05-16 00:00:00
Title: Vec T-299/18: Žaloba podaná 16. mája 2018 – Strabag Belgium/Parlament

201807060581993892018/C 259/562992018TC25920180723SK01SKINFO_JUDICIAL20180516414221Vec T-299/18: Žaloba podaná 16. mája 2018 – Strabag Belgium/Parlament
 ---documentbreak--- C2592018SK4110120180516SK0056411422Žaloba podaná 16. mája 2018 – Strabag Belgium/Parlament
   (Vec T-299/18)2018/C 259/56Jazyk konania: francúzština
      Účastníci konania
   
   
      Žalobkyňa: Strabag Belgium (Anvers, Belgicko) (v zastúpení: M. Schoups, K. Lemmens a M. Lahbib, avocats)
   
      Žalovaný: Európsky parlament
   
      Návrhy
   
   Žalobkyňa navrhuje, aby Všeobecný súd:
   
            —
         
         
            vyhlásil tento návrh na zrušenie za prípustný a dôvodný,
         
      
            —
         
         
            v dôsledku toho zrušil i) rozhodnutie z 19. apríla 2018, ktorým sa potvrdzuje rozhodnutie Európskeho parlamentu z 24. Novembra 2017 o zadaní zákazky týkajúcej sa rámcovej zmluvy na všeobecné stavebné práce na budovách Európskeho parlamentu v Bruseli (zadávacie konanie č. 06/D20/2017/M036) piatim iným uchádzačom než spoločnosti SA Strabag Belgium, a ii) správy o hodnotení ponúk (dodatku) z 26. marca 2018 hodnotiacim výborom vymenovaným príslušným povoľujúcim úradníkom,
         
      
            —
         
         
            uložil Európskemu parlamentu povinnosť nahradiť všetky trovy konania.
         
      
      Dôvody a hlavné tvrdenia
   
   Na podporu svojej žaloby žalobkyňa uvádza jediný žalobný dôvod založený na porušení:
   
            i)
         
         
            článku 110 ods. 5 nariadenia Európskeho parlamentu a Rady (EÚ, Euratom) č. 966/2012 z 25. októbra 2012, o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 2012, s. 1), zmeneného nariadením Európskeho parlamentu a Rady (EÚ, Euratom) 2015/1929 z 28. októbra 2015 (Ú. v. EÚ L 286, 2015, s. 1), ktorý stanovuje, že Komisia je splnomocnená v súlade s článkom 210 prijímať delegované akty týkajúce sa podrobností, pokiaľ ide o podmienky účasti, kritériá na vyhodnotenie ponúk vrátane kritérií kvality a ekonomicky najvýhodnejšej ponuky;
         
      
            ii)
         
         
            článku 151 zmeneného delegovaným nariadením Komisie (EÚ) 2015/2462 z 30. októbra 2015, ktorým sa mení delegované nariadenie Komisie (EÚ) č. 1268/2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 342, 2015, s. 7), upravujúceho pravidlá uplatniteľné na ponuky s neobvykle nízkou cenou, ako aj
         
      
            iii)
         
         
            článku 102 nariadenia (EÚ, Euratom) č. 966/2012 venovanému všeobecným zásadám transparentnosti, proporcionality, rovnakého zaobchádzania a nediskriminácie v oblasti verejných zákaziek.
         
      Žalobkyňa sa domnieva, že tieto pravidlá boli porušené v rozsahu, v akom napadnuté rozhodnutie:
   
            i)
         
         
            uvádza, že žiadny poznatok uvedený v predložených ponukách alebo v dodatočne vyžiadaných doplňujúcich vysvetleniach neumožňuje dospieť k záveru, že ponuka jednej zo spoločností, ktorým bola zadaná zákazka, mala neobvykle nízku cenu s prihliadnutím na uplatniteľnú právnu úpravu a
         
      
            ii)
         
         
            bez príslušného odôvodnenia označuje vyššie uvedenú ponuku za najnižšiu riadnu ponuku, hoci ňou táto ponuka zjavne nebola, obsahovala neobvykle nízke ceny a Európsky parlament ju mal po konkrétnom a podrobnom preskúmaní vyhlásiť za neregulárnu a vyradiť.